Hrvatski sabor
20180411

NASTAVAK NAKON STANKE U 10,00 SATI. Poštovane kolegice i kolege, ja vas molim da zauzmete svoja mjesta. Sukladno članku 226. stavku 2. Poslovnika, predložit ću dopunu dnevnog reda 8. sjednice s pet novih točaka, to su: 1. Prijedlog zakona o izmjeni Zakona o doprinosima s konačnim prijedlogom zakona, hitni postupak, prvo i drugo čitanje, P.Z. br. 331, predlagatelj Klub zastupnika SDP-a. 2. Izvješće predsjednika Vrhovnog suda Republike Hrvatske o stanju sudbene vlasti za 2017., podnositelj predsjednik Vrhovnog suda. 3. Izvješće o radu Odbora za predstavke i pritužbe za 2017., podnositelj Odbor za predstavke i pritužbe. 4. Prijedlog zakona o dopuni Zakona o gradnji, prvo čitanje, P.Z. br. 332, predlagatelj Miro Bulj. 5. a prijedlog Odluke o razrješenju članice Upravnog vijeća Hrvatske energetske regulatorne agencije i b Prijedlog Odluke o imenovanju djela članova Upravnog vijeća Hrvatske energetske regulatorne agencije. Prijedlog dopune dnevnog reda dostavljen je elektronskim putem. Članak 227. Poslovnika određuje da se najprije odlučuje o prijedlogu da se pojedini zakon donese po hitnom postupku. Molim uključite se radi provjere kvoruma. Utvrđujem da imamo dovoljan broj ruku i možemo pravovaljano odlučivati.